CELEX: 62007CJ0510
Language: hu
Date: 2008-07-17
Title: A Bíróság (ötödik tanács) 2008. július 17-i ítélete. # Az Európai Közösségek Bizottsága kontra Belga Királyság. # Tagállami kötelezettségszegés - 68/414/EGK irányelv - Az 1. cikk (1) bekezdése - Folyamatos minimális kőolajtermék-készletezési kötelezettség - Megsértés. # C-510/07. sz. ügy

A Bíróság (ötödik tanács) 2008. július 17‑i ítélete – Bizottság kontra Belgium
      (C‑510/07. sz. ügy)
      „Tagállami kötelezettségszegés – 68/414/EGK irányelv – Az 1. cikk (1) bekezdése – Folyamatos minimális kőolajtermék‑készletezési kötelezettség – Megsértés”
      Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 10. pont)
      Tárgy
      
         
               Tagállami kötelezettségszegés – A 2006. július 24‑i 2006/67/EK tanácsi irányelvvel (HL L 217., 8. o.) módosított, majd egységes
                  szerkezetbe foglalt, az EGK tagállamainak minimális kőolaj‑ és/vagy kőolajtermék‑készletezési kötelezettségéről szóló, 1968.
                  december 20‑i 68/414/EGK tanácsi irányelv (HL L 308., 14. o., magyar nyelvű különkiadás 12. kötet, 1. fejezet 29. o.) 1. cikkének
                  (1) bekezdéséből eredő kőolajtermék‑készletezési kötelezettség be nem tartása – A készletezési kötelezettség jellege és terjedelme
                  – Az érintett tagállam által szolgáltatott és az Eurostat által nyújtott adatok közötti eltérés – A kőolajtermék‑készletek
                  és e termékek belföldi fogyasztási szintjének kiszámítására vonatkozó módszer.
               
            Rendelkező rész
      
         
                  1)
               
               
                  
               
               
                  	A Belga Királyság – mivel nem fogadott el minden szükséges törvényi, rendeleti és közigazgatási rendelkezést annak érdekében,
                     hogy az Európai Közösség területén folyamatosan megfelelő szintű kőolajtermék‑készletet tartson fenn az 1998. december 14‑i
                     98/93/EK tanácsi irányelvvel módosított, az EGK tagállamainak minimális kőolaj‑ és/vagy kőolajtermék‑készletezési kötelezettségéről
                     szóló, 1968. december 20‑i 68/414/EGK tanácsi irányelv 2. cikkében meghatározott második kőolajtermék‑kategória tekintetében –
                     nem teljesítette az ugyanezen irányelv 1. cikkének (1) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Belga Királyságot kötelezi a költségek viselésére.